**H O T Ă R Â R E A NR. 118**

**din 30 septembrie 2016**

**privind aprobarea prelungirii Contractului de concesiune Nr. 28/21163 din 3 octombrie 2006 pentru terenul cu destinația ”Extindere la parterul blocului"**

**Consiliul local al Municipiului Dej,** întrunit în ședința ordinară din data de 30 septembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 18.602 din data de 19 august 2016, al Serviciului de Urbanism şi Amenajarea Teritoriului prin care se propune, ca urmare a solicitării depuse de doamna **MOLDOVAN AURELIA**, cu domiciliul în Municipiul Dej, Strada Mărășești, Nr. 22, Bl. D, Ap. 15, beneficiar a Contractului de concesiune Nr. 28/21163 din 3 octombrie 2006, pentru terenul situat în Dej, Strada Mărășești, Nr. 22, Bl. D, Ap. 15, în suprafață de 20,08 m.p., pe care este edificată „Extinderea la parterul blocului – Spațiu comercial”, aprobarea prelungirii Contractului de concesiune, pentru o perioadă egală cu jumătate din durata sa iniţială, deci cu 5 ani, proiect avizat favorabil în ședința comisiei de urbanism din data de 30 septembrie 2016;

În temeiul prevederilor art. 7, alin. (3) din Ordonanța de Urgență a Guvernului Nr. 54 din 28 iunie 2006 privind regimul contractelor de concesiune de bunuri proprietate publică şi art. 36, alin. (2), lit. c), alin. (5), lit. a) şi art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1**. **Aprobă** prelungirea pentru o perioadă de 5 ani a Contractului de concesiune, Nr. 28/21163 din data de 3 octombrie 2006, pentru terenul pe care este edificată extinderea la parterul blocului – Spațiu comercial, situat în Municipiul Dej, Strada Mărășești, Nr. 22, Bl. D, Ap. 15, în suprafață de 20,08 m.p., conform Documentației cadastrale întocmită de **topograf autorizat Gherghișan Cristian.** Beneficiarul Contractului de concesiune Nr. 28/21163 din data de 3 octombrie 2006, este doamna **MOLDOVAN AURELIA.**

**Art. 2.** Redevenţa pentru terenul în suprafață de 20,08 m.p. va fi de 580,20 lei/an. Redevenţa se va indexa anual cu rata inflaţiei.

**Art. 3.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului din cadrul Direcţiei Tehnice şi Serviciul Taxe şi impozite din cadrul Direcţiei Economice a Primăriei Municipiului Dej.

 **Preşedinte de şedinţă,**

 **Lazăr Nicolae**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 17**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**